smcproject/ml-wiki-sentences huggingface dataset:
1990 മുതൽ 1991 വരെ സംപ്രേഷണം ചെയ്യപ്പെട്ട എബിസിയുടെ നിഗൂഢ ഹൊറർ ടെലിവിഷൻ പരമ്പരയായ ട്വിൻ പീക്സിലെ ഡോണ ഹേവാർഡ് എന്ന കഥാപാത്രത്തിലൂടെ പ്രശസ്തയാകുന്നതിനു മുമ്പ്, ഫെറിസ് ബ്യൂലേഴ്സ് ഡേ ഓഫ് (1986), ഡെഡ് പോയെറ്റ്സ് സൊസൈറ്റി (1989) തുടങ്ങിയ ഫീച്ചർ ഫിലിമുകളിലെ ചെറുവേഷങ്ങൾ അവതരിപ്പിച്ചുകൊണ്ടാണ് അവർ സിനിമാരംഗത്തു ചുവടുറപ്പിക്കുന്നത്.
‘ വെയർ ദി ഡേ ടേക്സ് യൂ ’ (1992), വെയ്ൻസ് വേൾഡ് (1992), ത്രീസം (1994), മെൻ ഇൻ ദ ബ്ലാക്ക് II (2002), ലൈഫ് ഈസ് ഹോട്ട് ഇൻ ക്രാക്റ്റൗൺ (2009) എന്നീ ചിത്രങ്ങളിൽ ബോയ്ലെ പിന്നീട് അഭിനയിച്ചു.
1997 മുതൽ 2003 വരെ ബോയ്ൽ, എ.ബി.സി ടെലിവിഷൻ പരമ്പരയായ ദ പ്രാക്ടീസിൽ അസിസ്റ്റന്റ് ഡിസ്ട്രിക്റ്റ് അറ്റോർണി ഹെലൻ ഗാംബിൽ എന്ന കഥാപാത്രത്തെ അവതരിപ്പിക്കുകയും ഇതിലെ അഭിനയത്തിന് നാടകപരമ്പരയിലെ മികച്ച സഹനടിയ്ക്കുള്ള ഒരു പ്രൈം ടൈം എമ്മി അവാർഡിനു നാമനിർദ്ദേശം ലഭിക്കുകയും ചെയ്തു.
ലാറാ ഫ്ലിൻ ബോയ്ലെ അയവയിലെ ഡാവെൻപോർട്ടിൽ ഒരു ഗുമസ്ഥയായ സാലിയുടേയും മൈക്കേൾ എൽ. ബോയ്ലെയുടേയും മകളായി ജനിച്ചു.
യു.എസ് പ്രതിനിധിയായിരുന്ന ചാൾസ് എ. ബോയ്ലെ അവരുടെ പിതാവു വഴിയുള്ള മുത്തച്ഛനായിരുന്നു.
അവർക്ക് ഐറിഷ്, ജർമ്മൻ വംശപരമ്പരയും എട്ടിലൊന്ന് ഇറ്റാലിയൻ പൂർവ്വകതയുമുണ്ട്.
ബോറിസ് പാസ്റ്റർനാക്കിൻറെ ഡോക്ടർ ഷിവാഗോ എന്ന നോവലിലെ കഥാപാത്രത്തിൻറെ പേരാണ് അവർക്കു നല്കപ്പെട്ടത്.
അവർ ചിക്കാഗോ , ഇല്ലിനോയിസ് , വിസ്കോൺസിൻ എന്നിവിടങ്ങളിലായി വളരുകുയം ചിക്കാഗോ അക്കാദമി ഫോർ ദ ആർട്സിൽനിന്നു ബിരുദമെടുക്കുകയും ചെയ്തു.
അവലംബം ↑ ↑ {{ cite news }} : Unknown parameter | subscription= ignored ( | url-access= suggested) ( help ) ↑ {{ cite news }} : Unknown parameter | subscription= ignored ( | url-access= suggested) ( help ) ↑ ↑ Jamie Diamond.
"Tough Cookie, Snug Retreat: At Home with Lara Flynn Boyle", The New York Times , 27 July 2002, page F6
മലനാട് വൈഷ്ണവതിരുപ്പതികൾ
ആൾവാർമാർ സ്തുതിച്ച 108 ദിവ്യദേശങ്ങളിൽ അഥവാ വൈഷ്ണവതിരുപ്പതികളിൽ മലനാട്ടിൽ 13 ക്ഷേത്രങ്ങൾ ആണുള്ളത് തൃച്ചിറ്റാറ്റ് മഹാവിഷ്ണുക്ഷേത്രത്തിൽ പ്രദർശിപ്പിച്ചിരിക്കുന്ന പട്ടിക മലനാട്ടിലെ വൈഷ്ണവതിരുപ്പതികളുടെ പട്ടിക നമ്പർ.
ദിവ്യദേശം/തിരുപ്പതി മൂലവർ ( മഹാവിഷ്ണു ) സ്ഥാനം 1 തിരുനാവായ നാവാമുകുന്ദ ക്ഷേത്രം നാവാമുകുന്ദൻ തിരുനാവായ റയിൽ വേസ്റ്റേഷനിൽനിന്നും 2കിമി 2 തിരുമിറ്റക്കോട് അഞ്ചുമൂർത്തി ക്ഷേത്രം ശ്രീ ഉയ്യവന്ത പെരുമാളാൾ പട്ടാമ്പി സ്റ്റേഷനിൽനിന്നും കുന്നംകുളം വഴിയിൽ 6കിമി 3 തൃക്കക്കര വാമനമൂർത്തി ക്ഷേത്രം ശ്രീ തൃക്കാക്കരയപ്പൻ ആലുവ സ്റ്റേഷനിൽ നിന്നും എറണാകുളത്തേക്ക് 10കിമി 4 തിരുമൂഴിക്കുളം ശ്രീലക്ഷ്മണപ്പെരുമാൾ ക്ഷേത്രം ശ്രീലക്ഷ്മണപ്പെരുമാൾ അങ്കമാലിസ്റ്റേഷനിൽനിന്നും l0കിമി 5 തിരുവല്ല ശ്രീവല്ലഭമഹാ ക്ഷേത്രം ശ്രീവല്ലഭൻ (കോലപ്പിരാൻ) തിരുവല്ല സ്റ്റേഷനിൽനിന്നും മാവേലിക്കരഭാഗത്തേക്ക് 5കിമി 6 തൃക്കൊടിത്താനം മഹാവിഷ്ണു ക്ഷേത്രം അൽഭുതനാരായണൻ ചങ്ങനാശ്ശേരി സ്റ്റേഷനിൽനിന്നും 3കിമി 7 തിരുച്ചെങ്ങന്നൂർ (തൃച്ചിറ്റാറ്റ്‌) മഹാവിഷ്ണു ക്ഷേത്രം ശ്രീ ഇമയവരയപ്പൻ ചെങ്ങന്നൂർ സ്റ്റേഷനിൽനിന്നും 1കിമി 8 തൃപ്പുലിയൂർ മഹാവിഷ്ണു ക്ഷേത്രം ശ്രീ മായപ്പിരാൻ ചെങ്ങന്നൂർ സ്റ്റേഷനിൽനിന്നും മാവേലിക്കരഭാഗത്തേക്ക് 5കിമി 9 തിരുവാറന്മുള പാർത്ഥസാരഥി ക്ഷേത്രം ശ്രീപാർത്ഥസാരഥി ചെങ്ങന്നൂർ സ്റ്റേഷനിൽനിന്നും 11കിമി 10 തിരുവൻ വണ്ടൂർ മഹാവിഷ്ണുക്ഷേത്രം ശ്രീപാമ്പണയപ്പൻ ചെങ്ങന്നൂർ സ്റ്റേഷനിൽനിന്നും തിരുവല്ല ഭാഗത്തേക്ക് 6കിമി 11 ശ്രീപത്മനാഭസ്വാമി ക്ഷേത്രം അനന്തപത്മനാഭപ്പെരുമാൾ തിരുവനന്തപുരം സ്റ്റേഷനിൽനിന്നും 3കിമി 12 തിരുവട്ടാർ ആദികേശവപ്പെരുമാൾ ക്ഷേത്രം ആദികേശവപ്പെരുമാൾ കുഴിത്തുറൈ സ്റ്റേഷനിൽനിന്നും 5കിമി 13 തിരുപ്പതിസാരം തിരുക്കുറളപ്പൻ നാഗർകോവിൽ സ്റ്റേഷനിൽനിന്നും3.5 കിമി
മലനായാടി
കേരളത്തിലെ തൃശൂർ ജില്ലയിലെ വനപ്രദേശങ്ങളിൽ വസിക്കുന്ന ഒരു ആദിവാസിവിഭാഗമാണ് മലനായാടി .
നായാട്ടും, തേൻ, ചൂരൽ, പച്ചമരുന്നുകൾ തുടങ്ങിയ വനവിഭവങ്ങൾ ശേഖരിക്കുന്നതുമാണ് ഇവരുടെ മുഖ്യ ഉപജീവനമാർഗ്ഗം.
അപൂർവ്വമായി കൃഷിയിലും ഏർപ്പെടുന്ന ഇവർക്ക് വെറ്റിലമുറുക്ക് പ്രധാനമാണ്.
മലനായാടി വിഭാഗത്തിൻ്റെ മൂപ്പൻ ഏലുമൂപ്പൻ എന്നാണ് അറിയപ്പെടുന്നത്.
പരേതാരാധനയും മല ദൈവങ്ങളുടെ ആരാധനയും ഇവർക്കുണ്ട്.
കവരികളി, ചോടുകളി, പോലികളി, മുടിയാട്ടം, പാമ്പുകളി, കുമ്മികളി എന്നിവ മലനായാടികളുടെ കലകളാണ്.
ബാധയകറ്റുവാനും രോഗശാന്തിയ്ക്കും വേണ്ടി മലനായാടി വിഭാഗക്കാർ ഒരു അനുഷ്ഠാനമാണ് മുറംകിലുക്കിപ്പാട്ട്.
പതിനെട്ടില്ലക്കാരായ മലനാനായാടികളിലെ കന്യകമാർ ആർത്തവ ദിവസം മുതൽ ഏഴുദിവസം ആശൗചം ആചരിച്ച് പ്രത്യേക പുരയിൽ താമസിക്കുന്നു.
മരിച്ചാൽ 15 ദിവസമാണ് ഇവർക്ക് ആശൗചം.
പരേതന്റെ ആത്മാവിനെ പൂർവികരോട് ചേർക്കുന്ന എലപ്പാട്ടം കർമ്മത്തിൽ അഞ്ചിലകളിൽ ചോറും കറിയും വിളമ്പുന്ന ചടങ്ങ് ഉണ്ട്.
മലനായാടികൾക്ക് സ്വന്തമായി പാട്ടുകളുമുണ്ട്.
മലനാട് ഗിദ്ദ ഇംഗ്ലീഷ് വിലാസം https://ml.wikipedia.org/wiki/Malnad_Gidda
കർണാടകത്തിന്റെ ഒരു തനതു ജനുസ്സിൽ പെട്ട നാടൻ പശു ഇനമാണ് മലനാട് ഗിദ്ദ (മലനാട് കുള്ളൻ).
Malnad Gidda  (Kannada:ಮಲೆನಾಡು ಗಿಡ್ಡ) ഹരിയാനയിലെ കർണാൽ ആസ്ഥാനമായുള്ള നാഷണൽ ബ്യൂറോ ഓഫ് അനിമൽ ജെനിറ്റിക് റിസോഴ്‌സസ് (National Bureau of Animal Genetic Resources)  ബ്രീഡ് രജിസ്ട്രേഷൻ കമ്മിറ്റി, ഇന്ത്യയിലെ തനി നാടൻപശുക്കളുടെ വിഭാഗത്തിൽ ഉൾപ്പെടുത്തി രജിസ്റ്റർ ചെയ്തിട്ടുള്ള  43 ഇനം പശുക്കളിൽ ഒന്നാണ് ഈ വിഭാഗം.
മലയോര പ്രദേശത്ത് മേഞ്ഞു നടക്കുന്നതിനാൽ മലനാട് എന്ന് പേരിൽ വിളിക്കപ്പെടുന്നു.
“ഗിദ്ദ” എന്നാൽ ചെറുത് അല്ലെങ്കിൽ കുള്ളൻ എന്നും അർത്ഥമാക്കുന്നു. 'ഉറഡാന' 'വർഷഗന്ധി' എന്നും വിളിക്കുന്നു.
എല്ലാ വർഷവും ഒരു കുഞ്ഞിനെ നൽകുന്നതിനാലാണ്  വർഷഗന്ധി എന്ന്  വിളിക്കപ്പെടുന്നത്.
കർണ്ണാടകത്തിലെ തീരദേശത്തും മലയോര  ഭാഗങ്ങളിലും ഈ ഇനങ്ങളെ കണ്ടുവരുന്നു.
താരതമ്യേന ഉയരക്കുറവുള്ളതും പ്രതിരോധശേഷി കൂടുതൽ ഉള്ളവയുമായ ഈ വിഭാഗം കർണാടകയുടെ തനതു പാരമ്പര്യമുള്ള പൗരാണിക ജനുസ്സിൽ പെട്ട ഒരു പശു ഇനമാണ്.
പോഷക സമ്പുഷ്ടമായ പാലും കാർഷിക ആവശ്യത്തിനായി  നാടൻ ഗുണമുള്ള ചാണകവും മൂത്രവും യഥേഷ്ടം ഉപയോഗിക്കപ്പെടുന്നു.
Malnad Gidda Bull
മലന്തെങ്ങ് ഇംഗ്ലീഷ് വിലാസം https://ml.wikipedia.org/wiki/Arenga_wightii
കാട്ടുതെങ്ങ് എന്നും അറിയപ്പെടുന്ന മലന്തെങ്ങ് പശ്ചിമഘട്ടത്തിൽ കാണുന്ന പനവർഗ്ഗത്തിലുള്ള വംശനാശഭീഷണി നേരിടുന്ന ഒരു സസ്യമാണ്.
( ശാസ്ത്രീയനാമം : Arenga wightii ) .
അളത്തിൽതേങ്ങ, കരമ്പന, ചെട്ടിപ്പന എന്നെല്ലാം അറിയപ്പെടുന്നുണ്ട് .
ആദിവാസിവിഭാഗത്തിലുള്ളവർ പ്രത്യേകിച്ചും ഇടുക്കിയിലെ മുതുവാൻ സമുദായത്തിലുള്ളവർ  ഇത് ചെത്തി ലഹരിയുള്ള ഒരു പാനീയം ഉണ്ടാക്കാറുണ്ട് .
ഇതിന് ഔഷധഗുണമുണ്ട് .
കാഴ്ച്ചയിൽ തെങ്ങുമായി നല്ല സാമ്യമുണ്ട്.
10-20 മീറ്റർ ഉയരത്തിൽ വളരും.
ആയുസ്സ്  40 വർഷം വരെ.
പൂത്തു കഴിഞ്ഞാൽ മരം നശിക്കാൻ തുടങ്ങും.
വിത്തുവിളയുന്നതോടെ നശിക്കും.
കള്ളുണ്ടാക്കാൻ പൂങ്കുല മുറിക്കുന്നതു വഴി വിത്തുണ്ടാവുന്നത് തടയപ്പെടുന്നതും ആവാസസ്ഥലത്തിന്റെ നാശവുമാണ് കാട്ടുതെങ്ങിനെ വംശനാശ ഭീഷണിയിലാക്കിയത്.
അവലംബം പുറത്തേക്കുള്ള കണ്ണികൾ http://pilikula.com/index.php?slno=50 pg=47 Archived 2013-01-31 at Archive.is കൂടുതൽ വിവരവും കാണുന്ന ഇടങ്ങളും Archived 2013-04-15 at Archive.is http://www.palmpedia.net/wiki/Arenga_wightii
മലനാട്ടിൽ (കവിത)
കെ.കെ. രാജയുടെ കവിതാ ഗ്രന്ഥമായ മലനാട്ടിൽ ആണ് 1960-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരത്തിനർഹമായ കൃതി.
മലന്തവിടൻ
ഒരു രോമപാദ ചിത്രശലഭമാണ് മലന്തവിടൻ  ‌ ( ഇംഗ്ലീഷ് : Common Treebrown ).
Lethe rohria എന്ന ശാസ്ത്രീയ നാമത്തിൽ അറിയപ്പെടുന്നു.
കർണാടക , കേരളം , മഹാരാഷ്ട്ര , നാഗാലാ‌‍ൻഡ് , ഉത്തരാഖണ്ഡ് എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ഫെബ്രുവരി, മേയ്, ജൂൺ, സെപ്റ്റംബർ, ഒക്ടോബർ, നവംബർ, ഡിസംബർ മാസങ്ങളിലാണ് ഇവയെ കാണാറുള്ളത് .
പുല്ല് ആണ്  ഇതിന്റെ ലാർവാ ഭക്ഷ്യ സസ്യം.
അവലംബം പുറം കണ്ണികൾ Lethe rohria എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലന്തുടലി ഇംഗ്ലീഷ് വിലാസം https://ml.wikipedia.org/wiki/Ziziphus_rugosa
മരങ്ങളിലും മറ്റും പടർന്നു കയറാൻ കഴിവുള്ള മുള്ളുകളുള്ള ഒരു ചെറു മരമാണ് മലന്തുടലി.
( ശാസ്ത്രീയനാമം : Ziziphus rugosa ) .
ഇൻഡിഗോ ഫ്‌ളാഷ് ശലഭത്തിന്റെ ലാർവകൾ ഈ ചെടിയിലാണ് വളരുന്നത്.
വയറിളക്കത്തിന് ലാവോസിൽ ഇതിന്റെ തടിയും തോലും മരുന്നായി ഉപയോഗിക്കാറുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Ziziphus rugosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ziziphus rugosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലപ്പട്ടം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Malappattam മലപ്പട്ടം മലപ്പട്ടം 12°02′N 75°28′E ﻿ / ﻿ 12.04°N 75.46°E ﻿ / 12.04; 75.46 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം തളിപ്പറമ്പ് ലോകസഭാ മണ്ഡലം കണ്ണൂർ ഭരണസ്ഥാപനങ്ങൾ പഞ്ചായത്ത് പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 19.3 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 8708 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ +91 460 സമയമേഖല UTC +5:30 പ്രധാന ആകർഷണങ്ങൾ
കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിൽപ്പെടുന്ന ഒരു ഗ്രാമപഞ്ചായത്താണ്‌ മലപ്പട്ടം .
മഹാഭാരതകഥയിലെ മഹിഷാസുരൻ നിർമിച്ച പട്ടണമാണിതെന്നും മഹിഷ പട്ടണം ലോപിച്ച്‌ മലപ്പട്ടമായി എന്നും ഒരു വാദം.
അതല്ല മലയടി വാരത്ത്‌ ഉണ്ടായ പട്ടണമെന്നർത്ഥത്തിൽ മലപ്പട്ടണം എന്നും അതുലോപിച്ച്‌ മലപ്പട്ടമായി എന്നും പറയപ്പെടുന്നു.
ലിഖിത രേഖകൾ ഈ പേരിന്റെ ചരിത്രത്തിൽ പിന്നിലല്ല.
ആദ്യകാല ഭരണസമിതി
ആദ്യകാല ഭരണസമിതി നിലവിൽ വന്നത്‌ 1954 ൽ ആണ്‌.
അളവൂര്‌ കൃഷ്‌ണൻ നമ്പ്യാർ പ്രസിഡന്റും അയിക്കോത്ത്‌ അബ്‌ദു വെസ്‌ പ്രസിഡണ്ടുമായിരുന്നു.
1961 ൽ മലപ്പട്ടം, ഇരിക്കൂർ എന്നീ പഞ്ചായത്തുകൾ സംയോജിപ്പിച്ചു.
എ. കുഞ്ഞിക്കണ്ണനായിരുന്നു സംയോജിപ്പിച്ച പഞ്ചായത്തിന്റെ പ്രസിഡന്റ്‌.
1968ൽ വീണ്ടും ഈ പഞ്ചായത്തുകളെ വിഭജിച്ച്‌ ഇരിക്കൂർ, മലപ്പട്ടം എന്നീ പഞ്ചായത്തുകളാക്കി.
എ. കുഞ്ഞിക്കണ്ണൻ തന്നെയായിരുന്നു പ്രസിഡന്റ്‌.
വാർഡുകൾ കൊളന്ത അടൂർ അടുവാപ്പുറം നോർത്ത് അടുവപ്പുറം സൌത്ത് കരിമ്പീൽ തലക്കോട് ഈസ്റ്റ്‌ തലക്കോട് വെസ്റ്റ് മലപ്പട്ടം ഈസ്റ്റ്‌ മലപ്പട്ടം വെസ്റ്റ് പൂക്കണ്ടം കൊവുന്തല അടിചേരി മലപ്പട്ടം സെന്റർ അവലംബം 1 2 കേരള സർക്കാർ തദ്ദേശസ്വയം ഭരണ വകുപ്പ് (മലപ്പട്ടം ഗ്രാമപഞ്ചായത്ത്) ↑
റോബർട്ടോ റോബർട്ടി ഇംഗ്ലീഷ് വിലാസം https://ml.wikipedia.org/wiki/Roberto_Roberti
റോബർട്ടോ റോബർട്ടി (5 ഓഗസ്റ്റ് 1879 - 9 ജനുവരി 1959) ഒരു ഇറ്റാലിയൻ നടനും, തിരക്കഥാകൃത്തും, സംവിധായകനും ആയിരുന്നു.
അറുപതുകളിൽ അധികം സിനിമകളിലായി അദ്ദേഹം കൂടുതലും നിശ്ശബ്ദകാലഘട്ടത്തിൽ അഭിനയിച്ചിരുന്നു.
ജനനനാമം വിൻസെൻസോ ലിയോൺ ആണെങ്കിലും റോബർട്ടി സ്റ്റേജ് പേരിലാണ് അറിയപ്പെട്ടിരുന്നത്.
നടിയായിരുന്ന ബൈസ് വലേറിയനെ വിവാഹം ചെയ്തു.
അവരുടെ മകൻ സെർജിയോ ലിയോൺ ഒരു പ്രശസ്ത ഡയറക്ടറായി തീർന്നു.
തിരഞ്ഞെടുത്ത ഫിലിമഗ്രാഫി ടവർ ഓഫ് ടെറർ (1913) ഇന്ത്യൻ വാമ്പയർ (1913) ദി മിസ്റ്റെറി ഓഫ് സെന്റ് മാർട്ടിൻസ് ബ്രിഡ്ജ് (1913) ദി പ്രിൻസെസ് ഓഫ് ബെഡ്ഫോർഡ് (1914) ദി ബാൻഡിറ്റ് ഓഫ് പോർട്ട് അവോൺ (1914) ദി ഡാനൂബ് ബോട്ട്മാൻ (1914) തിയോഡോറ (1914) ഡാർക്ക്നെസ് (1916) ദി സിൻഫുൾ വുമൺ (1916) ദി കാവൽകേഡ് ഓഫ് ഡ്രീംസ് (1917) യൂജീനിയ ഗ്രാൻഡെറ്റ് (1918) ദി കോൺക്വറെർ ഓഫ് ദി വേൾഡ് (1919) കൗണ്ടസ് സാറാ (1919) ദി ചീയർഫുൾ സോൾ (1919) ദി റേസ് ടു ദി ത്രോൺ (1919) മരിയൻ (1920) മദ്ദലേന ഫെറാത്ത് (1920) ദി സ്ഫിൻക്സ് (1920) ദി സെർപെന്റ് (1920) ദി ഷാഡോ (1920) ദി ഫാൾ ഓഫ് ദി കർട്ടൻ (1920) ദി ഫീയർ ഓഫ് ലവ് (1920) പ്രിൻസെസ് ജോർജിയോ (1920) ദി ലാസ്റ്റ് ഡ്രീം (1921) ദി യൂത്ത് ഓഫ് ദി ഡെവിൾ (1921) ദി ഗേൾ ഫ്രം അമാൽഫി (1921) ദി നൂഡ് വുമൺ (1922) കോൺസുലിറ്റ (1925) വെൻ നേപ്പിൾസ് സിങ്സ് (1926) അസുന്ത സ്പിന (1930) ദി സൈലന്റ് പാർട്ണർ (1939) ദി മാൻ ഓൺ ദി സ്ട്രീറ്റ് (1941) ദി മാഡ് മാരെച്ചിയാരോ (1952) അവലംബം ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് റോബർട്ടോ റോബർട്ടി
റോബർട്ട് ആഡം ഇംഗ്ലീഷ് വിലാസം https://ml.wikipedia.org/wiki/Robert_Adam
റോബർട്ട് ആഡം (1728 - 1792) ബ്രിട്ടനിലെ നവീനക്ലാസ്സിക് (neo-classic) വാസ്തുവിദ്യാശൈലിയുടെ ആവിഷ്കർത്താക്കളിൽ പ്രമുഖനായിരുന്നു.
പ്രശസ്ത വാസ്തുവിദ്യാകുശലനായിരുന്ന വില്യം ആഡമിന്റെ (1689-1748) ദ്വിതീയ പുത്രനായ ഇദ്ദേഹം സ്കോട്ട്ലൻഡിലെ ഫിഫെയിൻ കിർക്കാൽഡിയിൽ 1728 ജൂലൈ 3-നു ജനിച്ചു.
പ്രശസ്ത ശില്പികളായ ജോൺ, ജെയിംസ്, വില്യം എന്നിവർ ഇദ്ദേഹത്തിന്റെ സഹോദരൻമാരായിരുന്നു.
ഊർജസ്വലതയുള്ള പല്ലാഡിയൻ ശൈലിയിൽ അനേകം കെട്ടിടങ്ങൾ ഡിസൈൻ ചെയ്ത പ്രശസ്തനായ പിതാവുതന്നെയായിരുന്നു റോബർട്ട് ആഡമിന്റെ ആദ്യഗുരു.
എഡിൻബറോയിലെ ഹൈസ്കൂളിലും സർവകലാശാലയിലും ആണ് റോബർട്ട് ആഡം വിദ്യാഭ്യാസം ചെയ്തത്.
സി.എൻ. ക്ലെറിസോ എന്ന ഫ്രഞ്ചുവാസ്തുവിദ്യാവിദഗ്ദ്ധന്റെ കീഴിൽ ഇദ്ദേഹം 1755 മുതൽ 1757 വരെ പഠനം നടത്തി.
നേപ്പിൾസ്, ഫ്ളോറൻസ്, വിസൻസാ, വെനീസ് മുതലായ സ്ഥലങ്ങളിൽ ഇവരൊരുമിച്ച് പഠനപര്യടനങ്ങൾ നടത്തുകയുണ്ടായി.
ഈ പഠനപര്യടനങ്ങളുടെ അനന്തരഫലമായാണ് ദ് റൂയിൻസ് ഒഫ് ദ് പാലസ് ഒഫ് ദി എംപറർ ഡയക്ലീഷൻ അറ്റ് സ്പാലാട്രോ എന്ന കൃതി 1764-ൽ പ്രസിദ്ധീകരിച്ചത്.
അംഗീകാരം ഹോപ്‌ടൗൺ ഹൗസിന്റെ പ്രവേശന കവാടം കേഡൽസ്റ്റോൺ ഹാൾ
1758-ൽ ഇംഗ്ലണ്ടിൽ തിരിച്ചെത്തിയ ആഡം റോബർട്ട് വാസ്തുവിദ്യാവിദഗ്ദ്ധനെന്ന നിലയിൽ അതിവേഗം അംഗീകാരം നേടി.
1761-ൽ സർ.
വില്യം ചേംബർസിനോടൊപ്പം ഇദ്ദേഹവും രാജകീയ വാസ്തുവിദ്യാവിദഗ്ദ്ധനായി നിയമിതനായി.
ഇളയസഹോദരൻ ജെയിംസ് (1730-94) ക്ലെറിസോയോടൊപ്പം നടത്തിയ പഠന പര്യടനത്തിനുശേഷം (1760-63) ലണ്ടനിൽ എത്തിച്ചേരുകയുണ്ടായി.
1773-ൽ റോബർട്ടും ജെയിംസുംകൂടി എഴുതിയ പുസ്തകങ്ങളുടെ ആദ്യവാല്യം പുറത്തിറങ്ങി.
ഫ്രാൻസിൽ ലൂയി പതിനാറാമൻ ശൈലി എന്നറിയപ്പെടുന്ന ഗൃഹോപകരണസംവിധാനശൈലിക്ക് (furniture design) ആദ്യരൂപം നൽകിയത് ഈ സഹോദരൻമാരായിരുന്നു.
സീലിങ്ങ്, പുകക്കുഴൽ എന്നിങ്ങനെ പലതിന്റെയും പുതുമനിറഞ്ഞ ഡിസൈനുകളും, മറ്റു പല നവീനശൈലികളും ഇവർ അവതരിപ്പിക്കുകയുണ്ടായി.
ജീവിതാന്ത്യത്തിൽ റോബട്ട് ആഡം ഡിസൈൻ ചെയ്ത ബുക്ക്ഷെൽഫ്
ജീവിതാന്ത്യത്തിൽ മാത്രമേ റോബർട്ട് ആഡമിന് തന്റെ കഴിവുകൾ മുഴുവൻ പ്രകടമാക്കാനുള്ള അവസരം ലഭിച്ചുള്ളു.
ഇദ്ദേഹത്തിന്റെ പ്രസിദ്ധനിർമിതികളായ ഹേർവുഡ് ഹൗസ്, കെഡ്ലിസ്റ്റൺ, ന്യൂബിഹാൾ, കെൻവുഡ്, ലൂടൺഹൂ, നോസ്ട്രൽ പ്രിയോറി മുതലായ ഗ്രാമീണവസതികൾ 1760-നും 1770-നും ഇടയ്ക്ക് നിർമിച്ചവയാണ്.
പ്രശസ്തങ്ങളായ ചില നാഗരിക സൗധങ്ങളും അടുത്ത ഒരു ദശാബ്ദക്കാലത്തിനിടയ്ക്ക് ഇദ്ദേഹം രൂപകല്പന ചെയ്തു നിർമ്മിക്കുകയുണ്ടായി.
കേംബ്രിഡ്ജ് - എഡിൻബറോ സർവകലാശാലകൾക്കുവേണ്ടി പ്ലാനുകൾ തയ്യാറാക്കിയെങ്കിലും ഇദ്ദേഹത്തിനവ പൂർത്തിയാക്കാൻ അവസരം കിട്ടിയില്ല.
എഡിൻബറോയിലുള്ള റെജിസ്റ്റർ ഹൗസ് മാത്രമാണ് ഇന്ന് ഇദ്ദേഹത്തിന്റെ സ്മരണ നിലനിർത്തുന്ന നിർമിതി.
നവീന ക്ലാസ്സിക് ശൈലിയുടെ പ്രമുഖപ്രയോക്താവായിരുന്നെങ്കിലും ആഡം നവീന റൊമാന്റിക് ഗോഥിക്ശൈലിയും ഉപയോഗപ്പെടുത്തിയിരുന്നു.
ഇപ്പോൾ നാമാവശേഷമായിക്കഴിഞ്ഞ ആൻവിക്ക് കോട്ട (Anwick castle) ഇതിനുദാഹരണമാണ്.
1792 മാർച്ച് 3-ന് റോബർട്ട് ആഡം അന്തരിച്ചു.
ചിത്രങ്ങൾ പബ്ലിക് ബിൽഡിംഗ് ദ് സിറ്റി ചേംബർ എഡിൻബറോ രജിസ്റ്റർ ഹൗസ് എഡിൻബറോ രജിസ്റ്റർ ഹൗസ് പഴയ കോളേജ് എഡിൻബറോ മാർക്കറ്റ് ക്രോസ് റോയൽ തിയേറ്റർ ലണ്ടൻ എഡിൻബറോ ബേഡ്‌വ്യൂവ് പള്ളികൾ മ്യൂസിയം അവലംബം പുറത്തേക്കുള്ള കണ്ണികൾ http://www.greatbuildings.com/architects/Robert_Adam.html http://myweb.tiscali.co.uk/speel/arch/adam.htm Archived 2012-05-01 at the Wayback Machine .
http://www.britannica.com/EBchecked/topic/4975/Robert-Adam http://www.britainexpress.com/History/robert_adam.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആഡം, റോബർട്ട് (1728 - 92) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
റോബർട്ടോ കാൽഡെറോ-ബാർസിയ ഇംഗ്ലീഷ് വിലാസം https://ml.wikipedia.org/wiki/Roberto_Caldeyro-Barcia
മെറ്റേണൽ-ഫീറ്റൽ മെഡിസിൻ അല്ലെങ്കിൽ പെരിനാറ്റോളജി മേഖലയ്ക്ക് തുടക്കമിട്ട ഒരു ഉറുഗ്വേൻ ഡോക്ടറായിരുന്നു റോബർട്ടോ കാൽഡെയ്‌റോ-ബാർസിയ (26 സെപ്റ്റംബർ 1921 - 2 നവംബർ 1996).
ഡോ. ഹെർമോജെനസ് അൽവാരസുമായുള്ള അദ്ദേഹത്തിന്റെ ഗവേഷണം, പ്രസവസമയത്ത് ഗർഭാശയ പ്രകടനത്തിന്റെ അളവുകോലായ മോണ്ടെവീഡിയോ യൂണിറ്റുകൾ സൃഷ്ടിച്ചു.
പെരിനാറ്റൽ മെഡിസിൻ ജേണലിന്റെ സ്ഥാപക എഡിറ്റർ, വ്യാപകമായി പ്രസിദ്ധീകരിക്കപ്പെട്ട എഴുത്തുകാരൻ, പ്രഭാഷകൻ, കൂടാതെ 2010 പ്രകാരം നൊബേൽ സമ്മാനത്തിന് നാമനിർദ്ദേശം ചെയ്യപ്പെട്ട ഏക ഉറുഗ്വേക്കാരൻ എന്നീ നിലകളിലും അദ്ദേഹം അറിയപ്പെടുന്നു.
കാൽഡെറോ-ബാർസിയയുടെ പിതാവ് ജോക്വിൻ ഒരു വൈദ്യനായിരുന്നു.
അമ്മ എൽവിറയും ഒരു മെഡിക്കൽ പശ്ചാത്തലമുള്ള കുടുംബത്തിൽ നിന്നാണ് വന്നത്.
മോണ്ടെവീഡിയോയിലെ ഇംഗ്ലീഷ് സ്കൂളിൽ പഠിക്കുമ്പോൾ, ഹെഡ്മിസ്ട്രസ് ഐവി തോമസ് കാൽഡെറോ-ബാർസിയയ്ക്ക് "ബോബി" എന്ന വിളിപ്പേര് നൽകി.
കുടുംബവും അടുത്ത സുഹൃത്തുക്കളും അദ്ദേഹത്തെ ജീവിതത്തിലുടനീളം "ബോബി" എന്ന് വിളിച്ചിരുന്നു.
കാൽഡെറോ-ബാർസിയ കായിക വിനോദങ്ങൾ ആസ്വദിച്ചിരുന്നു; 15-ആം വയസ്സിൽ, അദ്ദേഹം തന്റെ അയൽക്കാരനും കുതിരസവാരി പങ്കാളിയുമായ ഒഫെലിയ സ്റ്റാജാനോയെ കോർട്ട് ചെയ്യാൻ തുടങ്ങി.
അവർ 1945-ൽ വിവാഹനിശ്ചയം നടത്തി, 1946 ൽ വിവാഹിതരായി.
17-ാം വയസ്സിൽ, ഉറുഗ്വേയിലെ റിപ്പബ്ലിക് യൂണിവേഴ്സിറ്റിയിൽ ഫാക്കൽറ്റി ഓഫ് മെഡിസിനു കീഴിൽ കാൽഡെറോ-ബാർസിയ പഠനം ആരംഭിച്ചു.
മികച്ച ഗവേഷകരായ കോർണിലി ഹെയ്‌മാൻസ് (1938-ലെ ഫിസിയോളജി അല്ലെങ്കിൽ മെഡിസിൻ നോബൽ സമ്മാന ജേതാവ്), ബെർണാഡോ ഹുസെ (1947-ലെ ഫിസിയോളജി അല്ലെങ്കിൽ മെഡിസിൻ നോബൽ സമ്മാനത്തിന്റെ സഹജേതാവ്) എന്നിവരുടെ സ്വാധീനത്തിൽ അദ്ദേഹം ഒബ്‌സ്റ്റെട്രിക്കൽ ഫിസിയോളജിയിൽ വൈദഗ്ദ്ധ്യം നേടി.
ഒമ്പത് വർഷത്തിന് ശേഷം അദ്ദേഹം വൈദ്യശാസ്ത്രത്തിൽ യോഗ്യത നേടി.
1947 ഡിസംബറിൽ ബിരുദം നേടിയ ശേഷം ബാർസിയ, മോണ്ടെവീഡിയോയിലെ ഇൻസ്റ്റിറ്റ്യൂട്ട് ഓഫ് ഫിസിയോളജിയിൽ ഫിസിയോളജി അസിസ്റ്റന്റ് പ്രൊഫസറായി നിയമിതനായി.
മോണ്ടെവീഡിയോയിലെ സ്കൂൾ ഓഫ് മെഡിസിനിൽ, ഫിസിയോളജി ഇൻസ്ട്രക്ടർ (1942-1947), അസിസ്റ്റന്റ് പ്രൊഫസർ ഓഫ് ഫിസിയോളജി (1948), അസോസിയേറ്റ് പ്രൊഫസർ ഓഫ് ഫിസിയോളജി (1950), ഒബ്സ്റ്റെട്രിക്കൽ ഫിസിയോളജി ഡിപ്പാർട്ട്മെന്റ് തലവൻ (1959), ചെയർമാൻ പ്രൊഫ. ഫിസിയോളജി (1965 വരെ) എന്നീ നിലകളിലും അദ്ദേഹം പ്രവർത്തിച്ചു.
മോണ്ടെവീഡിയോ യൂണിറ്റുകൾ
1947-ൽ, മെഡിക്കൽ വിദ്യാർത്ഥിയായിരിക്കെ, കാൽഡെയ്‌റോ-ബാർസിയ ആദ്യമായി തന്റെ ഒബ്‌സ്റ്റെട്രിക്‌സ് പ്രൊഫസർ ഹെർമോജെനസ് അൽവാരസുമായി സഹകരിച്ചു.
ഗർഭകാലത്തും പ്രസവസമയത്തും ഗർഭാശയത്തിലെ അമ്നിയോട്ടിക് മർദ്ദം നിരീക്ഷിക്കുന്നതിനായി അവർ ഒരുമിച്ച് ഒരു ട്രെയ്സിംഗ് സിസ്റ്റം സ്ഥാപിച്ചു.
സങ്കോചങ്ങളുടെ തീവ്രതയും ആവൃത്തിയും ഗർഭാശയ ടോണും അളക്കുന്ന ഇത് ഗർഭകാലത്തും പ്രസവസമയത്തും ഗർഭാശയ സങ്കോചം വിശകലനം ചെയ്യാനും നിർവചിക്കാനും സാധ്യമാക്കുന്നു.
പ്രസവസമയത്ത് മനുഷ്യന്റെ ഗർഭാശയ പ്രവർത്തനത്തിന്റെ ആദ്യ റെക്കോർഡിംഗ് ഉൾപ്പെടുന്ന ഈ ഗവേഷണം- ഗർഭാശയ പ്രവർത്തനത്തിന്റെ അളവ് നിർണ്ണയിക്കാൻ ഇരുവരും ചേർന്ന് മോണ്ടെവീഡിയോ യൂണിറ്റുകൾ സൃഷ്ടിക്കുന്നതിലേക്ക് നയിച്ചു, ഇത് ഇപ്പോൾ ലോകമെമ്പാടുമുള്ള പെരിനാറ്റൽ കെയറിലെ സ്റ്റാൻഡെഡ് ആണ്.
1950-ൽ, പ്രസവസമയത്ത് ഗർഭാശയത്തിന്റെ വിവിധ ഭാഗങ്ങളിലെ ഇൻട്രാമിയോമെട്രിയൽ മർദ്ദം അദ്ദേഹം ആദ്യമായി രേഖപ്പെടുത്തി, "ട്രിപ്പിൾ ഡിസെൻഡന്റ് ഗ്രേഡിയന്റ്" ഉള്ള സാധാരണ ഗർഭാശയ സങ്കോചത്തിന്റെ പാറ്റേൺ നിർവചിച്ചു.
പിൽക്കാല കരിയർ
1958-ൽ കാൽഡെറോ-ബാർസിയയും അൽവാരസും ചേർന്ന് ഗർഭപിണ്ഡത്തിന്റെ ഹൃദയമിടിപ്പിലെ ഗര്ഭപാത്ര സങ്കോചത്തിന്റെ സ്വാധീനം അളക്കുന്നതിനുള്ള ഒരു രീതി വികസിപ്പിച്ചെടുത്തു, ഇത് പിന്നീട് ഗർഭപിണ്ഡത്തിന്റെ നിരീക്ഷണത്തിന്റെ അടിസ്ഥാനമായി മാറി.
പ്രസവസമയത്ത് സങ്കോചങ്ങളോടുള്ള ഗർഭപിണ്ഡത്തിന്റെ പ്രതികരണം നിരീക്ഷിക്കാനും നാഡീസംബന്ധമായ തകരാറുകൾ തടയാനും ഇത് സാധാരണയായി ഉപയോഗിക്കുന്നു.
ഓക്‌സിജൻ കുറവിന്റെ ഫലമായി.
ഗർഭപിണ്ഡത്തിന്റെ ഹൃദയമിടിപ്പ് നിരന്തരമായ നിരീക്ഷണത്തിലൂടെ ഗർഭപിണ്ഡത്തിന്റെ സാധാരണവും അസാധാരണവുമായ പ്രതികരണങ്ങളെ അവർ നിർവചിച്ചു.
പ്രസവസമയത്ത് ഗർഭപിണ്ഡത്തിന്റെ ഹൃദയമിടിപ്പിന്റെ സാധാരണ അസാധാരണ പ്രതികരണത്തെ ജോഡി "ടൈപ്പ് II ഡിഐപി" എന്ന് പരാമർശിക്കുന്നു; പിന്നീട് മറ്റ് ഗവേഷകർ ഈ പദം ലേറ്റ് ഡിസെലറേഷൻ എന്നാക്കി മാറ്റി.
കാൽഡെറോ-ബാർസിയയും അദ്ദേഹത്തിന്റെ ജീവനക്കാരും 1969-ൽ സബ്-പാർട്ടു ടോക്കോളിസിസ് വികസിപ്പിച്ചെടുത്തു.
അകാല പ്രസവത്തെ അടിച്ചമർത്താനുള്ള ഈ കഴിവ് 70 ശതമാനം സബ്-പാർട്ടു സങ്കീർണതകളെയും തരണം ചെയ്തേക്കാം, ഇത് അനാവശ്യ ശസ്ത്രക്രിയ ഒഴിവാക്കും.
1970-ൽ, പാൻ അമേരിക്കൻ ഹെൽത്ത് ഓർഗനൈസേഷൻ മോണ്ടെവീഡിയോയിൽ ആദ്യത്തെ ലാറ്റിൻ അമേരിക്കൻ സെന്റർ ഓഫ് പെരിനാറ്റോളജി (CLAP) സൃഷ്ടിച്ചു, അതിന്റെ ഡയറക്ടറായി കാൽഡെറോ-ബാർസിയയെ നിയമിച്ചു.
ലാറ്റിനമേരിക്കയിൽ നിന്നും മറ്റിടങ്ങളിൽ നിന്നുമുള്ള പ്രൊഫഷണലുകൾക്കുള്ള പരിശീലന കേന്ദ്രമായി ഇത് മാറി.
സ്വിറ്റ്‌സർലൻഡ്, യുണൈറ്റഡ് സ്‌റ്റേറ്റ്‌സ്, ജർമ്മനി, ജപ്പാൻ, സ്വീഡൻ, സ്‌പെയിൻ എന്നിവിടങ്ങളിൽ നിന്നുള്ള ഡോക്ടർമാർക്കും കൂടാതെ ധാരാളം ലാറ്റിൻ അമേരിക്കക്കാർക്കും ഇത് പരിശീലനം നൽകി, അവരിൽ പലരും ഇന്ന് അവരുടെ സ്വന്തം രാജ്യങ്ങളിൽ ഫാക്കൽറ്റി അംഗങ്ങളാണ്.
എഡ്വേർഡ് ഹോൺ , സ്റ്റാൻലി ജെയിംസ്, എറിക് സാലിംഗ് എന്നിവരോടൊപ്പം കാൽഡെറോ-ബാർസിയ ജേണൽ ഓഫ് പെരിനാറ്റൽ മെഡിസിൻ സ്ഥാപക എഡിറ്ററായിരുന്നു.
1973ൽ നാലുപേരും ചേർന്ന് ജേണൽ സ്ഥാപിച്ചു.
കാൽഡെറോ-ബാർസിയ തന്റെ മരണം വരെ ജേണലിന്റെ എഡിറ്ററായി തുടർന്നു.
1976 മുതൽ 1979 വരെ, കാൽഡെറോ-ബാർസിയ ഇന്റർനാഷണൽ ഫെഡറേഷൻ ഓഫ് ഗൈനക്കോളജി ആൻഡ് ഒബ്‌സ്റ്റട്രിക്‌സിന്റെ (FIGO) പ്രസിഡന്റായിരുന്നു.
1979-ൽ മോസ്കോയിൽ നടന്ന സംഘടനയുടെ ലോക കോൺഗ്രസിന്റെ പ്രസിഡന്റായിരുന്നു അദ്ദേഹം.
ഈ സ്പെഷ്യാലിറ്റിയുടെ ആദ്യ ലോക കോൺഗ്രസായ വേൾഡ് അസോസിയേഷൻ ഓഫ് പെരിനാറ്റൽ മെഡിസിൻ , 1991-ൽ ടോക്കിയോയിൽ കാൽഡെറോ-ബാർസിയ, സാലിംഗ് എന്നിവരുൾപ്പെടെ നിരവധി പ്രശസ്ത ശാസ്ത്രജ്ഞർ സ്ഥാപിച്ചതാണ്.
കോൺഗ്രസ് സമാപിച്ച ഉടൻ നടന്ന പൊതുസമ്മേളനത്തിൽ കാൽഡെറോ-ബാർസിയ അധ്യക്ഷനായി, ഈ സമയത്ത് അന്താരാഷ്ട്ര ബോഡിയുടെ പേര് സ്ഥാപിക്കപ്പെട്ടു.
കാൾഡെറോ-ബാർസിയ റിപ്പബ്ലിക് സർവകലാശാലയിലെ ഗൈനക്കോളജി ചെയറിൽ നിന്ന് വിരമിച്ചതിനുശേഷം, ഉറുഗ്വേ സർക്കാർ സർവകലാശാലയിൽ അടിസ്ഥാന ശാസ്ത്രം വികസിപ്പിക്കുന്ന ഒരു പ്രോഗ്രാം നയിക്കാൻ അദ്ദേഹത്തെ നിയമിച്ചു: പ്രോഗ്രാം ഡി ഡിസറോളോ ഡി ലാസ് സിൻസിയാസ് ബേസികാസ് (പെഡെസിബ, "അടിസ്ഥാന ശാസ്ത്രങ്ങളുടെ വികസനത്തിനുള്ള പ്രോഗ്രാം").
1984 മുതൽ മരണം വരെ അദ്ദേഹം ആ സ്ഥാനം വഹിച്ചു.
കാൽഡെറോ-ബാർസിയയ്ക്ക് 300-ലധികം അവാർഡുകൾ ലഭിച്ചു, പ്രധാനപ്പെട്ടത് ഇവയാണ്:
എബ്രഹാം ഹോർ വിറ്റ്സ് അവാർഡ് ഇൻ ഇൻ്റർ അമേരിക്കൻ ഹെൽത്ത് 1984
കൂടാതെ അദ്ദേഹം നോബൽ സമ്മാനത്തിന് മൂന്ന് തവണ നാമനിർദ്ദേശം ചെയ്യപ്പെട്ടു.
ഓണററി ബിരുദങ്ങൾ പിഎച്ച്ഡി , സാന്റിയാഗോ ഡി കമ്പോസ്റ്റേല യൂണിവേഴ്സിറ്റി, 1978 ലെഗസി
ഗ്ലോബൽ കോൺഗ്രസ് ഓഫ് മെറ്റേണൽ ആൻഡ് ഇൻഫന്റ് ഹെൽത്ത് പെരിനാറ്റൽ മെഡിസിനിൽ റോബർട്ടോ കാൽഡെറോ-ബാർസിയ പ്രൈസ് സ്ഥാപിച്ചു.
2010 സെപ്റ്റംബറിൽ സ്പെയിനിലെ ബാഴ്സലോണയിൽ നടന്ന കോൺഗ്രസിന്റെ ഉദ്ഘാടന ചടങ്ങുകളിൽ സമ്മാനിക്കുന്ന ഈ സമ്മാനത്തിന്റെ ജേതാവ് പ്രസവചികിത്സയിലും പെരിനാറ്റൽ മെഡിസിനിലും വിദഗ്ദ്ധനായിരിക്കണം.
വിജയിക്ക് 5,000 യൂറോയും ഡിപ്ലോമയും ഉള്ള അവാർഡ് ലഭിക്കും.
റോബർട്ടോ ഡി നോബിലി ഇംഗ്ലീഷ് വിലാസം https://ml.wikipedia.org/wiki/Roberto_de_Nobili റോബർട്ടോ ഡി നോബിലി
പതിനേഴാം നൂറ്റാണ്ടിൽ ദക്ഷിണേന്ത്യയിൽ പ്രവർത്തിച്ച ഇറ്റലിക്കാരനായ വേദപ്രചാരകനും ഈശോസഭാ വൈദികനും ആയിരുന്നു റോബർട്ടോ ഡി നോബിലി (ജനനം:1577; മരണം 16 ജനുവരി 1656).
ദേശീയസംസ്കാരത്തിൽ ക്രിസ്തുമതവിശ്വാസത്തിനു വിരുദ്ധമല്ലെന്നു തോന്നിയ അംശങ്ങളെയെല്ലാം അംഗീകരിച്ചും ആശ്രയിച്ചുമുള്ള വേദപ്രചാരശൈലിയാണ് അദ്ദേഹം സ്വീകരിച്ചത്.
വടക്കൻ ഇറ്റലിയിൽ ടസ്കനിയിലെ മോണ്ടെപ്പുൾസിയാനോയിലെ പ്രഭുകുടുംബത്തിൽ ജനിച്ച നോബിലി ഈശോസഭാസന്യാസിയും കർദ്ദിനാളും ദൈവശാസ്ത്രജ്ഞനും കത്തോലിക്കാ പ്രതിനവീകരണത്തിന്റെ നേതാക്കളിൽ ഒരാളുമായിരുന്ന ബെല്ലാർമൈന്റെ ഭാഗിനേയനും ജൂലിയസ് മൂന്നാമൻ മാർപ്പാപ്പയുടെ ബന്ധുവുമായിരുന്നു.
1605 മേയ് മാസം 20-ന് ഗോവയിൽ കപ്പലിറങ്ങിയ അദ്ദേഹം കൊച്ചിയിൽ അല്പകാലം ചെലവഴിച്ച ശേഷം, 1606 നവംബർ മാസത്തിൽ മധുരയിൽ താമസമാക്കി. 'തത്ത്വബോധകൻ'
കത്തോലിക്കർ സാമൂഹത്തിലെ താഴേക്കിടയിൽ മാത്രമായിരിക്കുന്നതും അവജ്ഞാപൂർവം 'പറങ്കികൾ' എന്നു വിളിക്കപ്പെടുന്നതും നോബിലി ശ്രദ്ധിച്ചു.
ഈ അവസ്ഥ പരിഹരിക്കാൻ ഒരു പുതിയ സമീപനം ആവശ്യമാണെന്നു കരുതിയ അദ്ദേഹം സമൂഹത്തിൽ ഉന്നതശ്രേണിയിൽ പെടുന്ന ബ്രാഹ്മണരെ ആകർഷിക്കാനായാൽ ക്രിസ്തുമതത്തിനു ബഹുമാന്യത ലഭിക്കുമെന്നു തീരുമാനിച്ചു.
തുടർന്ന് ബ്രാഹ്മണരുടെ കുടികൾക്കിടയിൽ ഒരു വീടു നിർമ്മിച്ചു പ്രാഭാതസ്നാനവും സസ്യാഹാരവും ശീലമാക്കിയ ബ്രാഹ്മണനായി നോബിലി താമസിക്കാൻ തുടങ്ങി.
"തത്ത്വബോധകൻ"(தத்துவ போதகர்) എന്നു സ്വയം വിശേഷിപ്പിച്ച അദ്ദേഹം, ഭാരതീയസന്യാസിമാരുടെ വേഷവിധികൾ സ്വീകരിച്ചു.
തല മുണ്ഡനം ചെയ്ത് കുടുമ മാത്രം നിലനിർത്തിയ നോബിലി, വെള്ളമുണ്ടും മെതിയടിയും നെറ്റിയിലെ ഭസ്മവും മൂന്നു ചരടുകൾ ചേർന്ന പൂണൂലും വേഷത്തിന്റെ ഭാഗമാക്കി.
മൂന്നിഴകളുള്ള പൂനൂലിനെ അദ്ദേഹം, പിതാവും പുത്രനും പരിശുദ്ധാത്മാവും ചേർന്ന ദൈവിക ത്രിത്വത്തിന്റെ പ്രതീകമായി വിശദീകരിച്ചു.
തന്നെ പറങ്കിയെന്നു വിളിച്ചവർക്ക്, താൻ ഒരു റോമൻ രാജകുടുംബത്തിലെ അംഗമാണെന്ന മറുപടിയാണ് നോബിലി നൽകിയത്.
സംസ്കൃതവും തമിഴും പഠിച്ച നോബിലി ശിവധർമ്മൻ എന്നു പേരുള്ള ഒരു ഗുരുവിന്റെ സഹായത്തോടെ ഇരുഭാഷകളിലേയും സാഹിത്യങ്ങളിൽ  അവഗാഹം നേടി.
ക്രിസ്തീയവിശ്വാസത്തെ തമിഴ്ഭാഷയിൽ വിശദീകരിക്കാനുള്ള ശ്രമത്തിൽ ഹൈന്ദവപശ്ചാത്തലമുള്ള ഒട്ടേറെ പദങ്ങളെ അദ്ദേഹം ക്രൈസ്തവീകരിച്ചു.
ആരാധനാസ്ഥലത്തെ കോവിൽ എന്നും കൃപയെ അരുൾ , പ്രസാദം എന്നൊക്കെയും  പുരോഹിതനേയും അദ്ധ്യാപകനേയും ഗുരു എന്നും ബൈബിളിനെ വേദം എന്നും കുർബ്ബാനയെ പൂജ എന്നും എല്ലാം അദ്ദേഹം വിളിച്ചു.
ഹിന്ദു പണ്ഡിതന്മാരുമായി ക്രിസ്തീയസിദ്ധാന്തങ്ങളുടെ പരമാർത്ഥതയെക്കുറിച്ച് അദ്ദേഹം സംവദിച്ചു.
സംസ്കൃതത്തിലും തമിഴിലും അവഹാഹം നേടിയ ആദ്യത്തെ യൂറോപ്യന്മാരിൽ ഒരാളായി നോബിലി കണക്കാക്കപ്പെടുന്നു.
തമിഴിൽ അദ്ദേഹം പല വേദപാഠങ്ങളും, പക്ഷസ്ഥാപനരചനകളും, തത്ത്വദർശനങ്ങളും രചിച്ചു.
തമിഴ് ഗദ്യസാഹിത്യത്തിന്റെ വികാസത്തിൽ അദ്ദേഹത്തിന്റെ പങ്ക് നിർണ്ണായകമായി.
താൻ നിർമ്മിച്ച പള്ളിയിൽ ബ്രാഹ്മണർക്ക് അവരുടെ പരമ്പരാഗതവേഷത്തിൽ പ്രവേശനം അനുവദിച്ച നോബിലി, പറവർ ഉൾപ്പെടെയുള്ള താഴ്ന്ന ജാതികളിൽ പെട്ടവർക്ക് അവിടെ പ്രവേശനം നിഷേധിയ്ക്കുക പോലും ചെയ്തു.
ബ്രാഹ്മണർക്ക് പ്രത്യേകപരിഗണന നൽകുകയും ജാതിവ്യവസ്ഥയുമായി പൊരുത്തപ്പെടുകയും ചെയ്ത നോബിലി, അന്ധവിശ്വാസങ്ങളേയും അനാചാരങ്ങളേയും അംഗീകരിച്ചതിന്റെ പേരിൽ വിമർശിക്കപ്പെട്ടിട്ടുണ്ട്.
1623-ൽ ഗ്രിഗോരിയോസ് പതിനഞ്ചാമൻ മാർപ്പാപ്പ നോബിലിയുടെ പദ്ധതിയെ പിന്തുണച്ചിരുന്നു.
എന്നാൽ 1744-ലെ ഒരുത്തരവിൽ ബെനഡിക്ട് പതിനാലാമൻ മാർപ്പാപ്പ, "മലബാർ റീത്ത്" എന്ന പേരിൽ അറിയപ്പെട്ട നോബിലിയുടെ പരിഷ്കാരത്തിലെ പല ഘടങ്ങൾക്കും വിലക്ക് ഏർപ്പെടുത്തി.
അവലംബം ↑ വിവിയൻ ഗ്രീൻ, എ ന്യൂ ഹിസ്റ്ററി ഓഫ് ക്രിസ്‌ട്യാനിറ്റി (പുറങ്ങൾ 181-82) 1 2 A History of Christianity, Kenneth Scott Latourette (പുറങ്ങൾ 931-32) 1 2 പാലാ രൂപതയുടെ ടെക്സ്റ്റ് ബുക്ക് സമിതിക്കുവേണ്ടി പാലായിലെ സെയ്ന്റ് തോമസ് മുദ്രണാലയം പ്രസിദ്ധീകരിച്ച "തിരുസഭാചരിത്രം"(1966) (പുറങ്ങൾ 129-30) ↑ Malabar rite , "A conventional term for certain customs or practices of the natives of South India, which the Jesuit missionaries allowed their neophytes to retain after conversion, but which were afterwards prohibited by the Holy See" കത്തോലിക്കാ വിജ്ഞാനകോശം
റോബർട്ടോ കാർലോസ് ഇംഗ്ലീഷ് വിലാസം https://ml.wikipedia.org/wiki/Roberto_Carlos_(footballer)
ബ്രസീലിന്റെ ദേശീയ  ടീമിൽ 1992 ൽ  അംഗമാവുകയും 3 ലോകകപ്പുകളിൽ കളിയ്ക്കുകയും ചെയ്ത  ഡിഫൻസീവ് മിഡ്ഫീൽഡർ ആണ് റോബർട്ടോ കാർലോസ് (ജനനം:ഏപ്രിൽ 10 1973).
ചാമ്പ്യൻസ് ലീഗിൽ 100 മാച്ചുകൾ പൂർത്തിയാക്കിയ അപൂർവ്വം ചില കളിക്കാരിൽ ഒരാളുമാണ് കാർലോസ്.
സ്പാനിഷ് ലീഗായ ‘ലാ ലിഗാ’ യ്ക്കു വേണ്ടി 11 വർഷം കാർലോസ് കളിയ്ക്കുകയുണ്ടായി.
അതീവശക്തിയാർന്ന ഫ്രീകിക്കുകളും കളിക്കളത്തിലെ അതിവേഗതയും റോബർട്ടോ കാർലോസിന്റെ പ്രത്യേകതയാണ്.
അതിവേഗത്തിലുള്ള ഫ്രീകിക്കുകൾ ഉതിർക്കുന്നതു കാരണം കാർലോസിനെ ബുള്ളറ്റ് മാൻ എന്നും വിളിപ്പേരുണ്ട്.
മണിക്കൂറിൽ 169 കി.
മീറ്റർ വേഗതയിൽ കിക്കുകൾ എടുക്കാൻ കാർലോസിനു കഴിഞ്ഞിരുന്നു.
ഇടതുവിങ്ങിൽ നിന്നും മധ്യനിരയിലേയ്ക്കു കടന്ന് ആക്രമിച്ചുകളിയ്ക്കുന്ന ശൈലിയാണ് കാർലോസിന്റേത്.
അവലംബം പുറത്തേക്കുള്ള കണ്ണികൾ Roberto Carlos എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website (in Portuguese) Roberto Carlos – FIFA competition record Profile Archived 2012-03-18 at the Wayback Machine .
on Anzhi Makhachkala's official website
റോബർട്ടോ ബൊളാനോ ഇംഗ്ലീഷ് വിലാസം https://ml.wikipedia.org/wiki/Roberto_Bola%C3%B1o
ചിലിയൻ നോവലിസ്റ്റും സാഹിത്യ വിമർശകനും കവിയുമായിരുന്നു റോബർട്ടോ ബൊളാനോ (28 ഏപ്രിൽ 1953 – 15 ജൂലൈ 2003).
തീവ്രവിപ്ലവകാരിയായിരുന്ന ബൊളാനോയ്ക്ക് റോമുലോ ഗലിഗോസ് പുരസ്കാരം ലഭിച്ചിട്ടുണ്ട്.